***Zmluva o riešení projektu a o poskytnutí prostriedkov pri riešení úlohy***

***č. APVV-18-XXXX***

uzatvorená v zmysle zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácií ústrednej štátnej správy v znení neskorších predpisov, v zmysle zákona č. 233/2008 Z. z., ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov, v zmysle ustanovení § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „Zmluva‟)

medzi zmluvnými stranami

**I.**

**Sídlo:**

**IČO:**

**DIČ:**

**Štatutárny orgán:**

**Zastúpený:**

**Korešpondenčná adresa:**

**Osoba zodpovedná za riešenie projektu:**

**Bankové spojenie:**

**IBAN:**

**Slovenská technická univerzita v Bratislave**

Vazovova 5

812 43 Bratislava

00397687

2020845255

prof. Ing. Miroslav Fikar, DrSc., rektor

prof. Ing. Anton Gatial, DrSc., dekan FCHPT STU

Fakulta chemickej a potravinárskej technológie STU

Radlinského 9, 812 37 Bratislava

prof. Ing. Aaaaa Bbbbb, ....

Štátna pokladnica, Slovenská republika

SK51 8180 0000 0070 0024 2298

(ďalej len „hlavný riešiteľ“)

a

II.

**Sídlo:**

**IČO:**

**DIČ:**

**Štatutárny orgán:**

**Osoba zodpovedná za riešenie projektu:**

**Bankové spojenie:**

**IBAN:**

**Ústav ......../ Univerzita .....**

Ulica 000

000 00 Mesto

00397687

2020845255

prof. Ing. Aaaaaa Bbbbbb, ...., rektor

prof. Ing. Aaaaa Bbbbb, ....

Názov banky, Štát

SK00 0000 0000 0000 0000 0000

(ďalej len „spoluriešiteľ“)

1. **Úvodné ustanovenia**
2. Dňa xx. xx. 2019 bola medzi Agentúrou na podporu výskumu a vývoja (ďalej len „Agentúra“) a hlavným riešiteľom uzatvorená zmluva o poskytnutí prostriedkov č. **APVV-18-XXXX** na riešenie projektu pod názvom **Názov projektu** (ďalej len „Projekt“).
3. Schválená verzia Projektu tvorí neoddeliteľnú súčasť tejto Zmluvy. Spoluriešiteľ vyhlasuje, že je so znením Projektu dôkladne oboznámený.
4. **Predmet Zmluvy**
5. Zmluva sa uzatvára v súlade čl. III ods. 6 Zmluvy o poskytnutí prostriedkov **č. APVV-18-XXXX**.
6. Predmetom Zmluvy je spolupráca hlavného riešiteľa so spoluriešiteľom na riešení čiastkových úloh a etáp úlohy **APVV-18-XXXX** (ďalej len „Úloha“) tak, ako sú špecifikované v Projekte.
7. Lehota na riešenie Úlohy začína plynúť dňom 01. 08. 2019 a uplynie dňom xx. xx. 20xx. V prípade, ak Agentúra rozhodne o predĺžení doby riešenia, toto predĺženie sa bude vzťahovať aj na túto Zmluvu.
8. **Financovanie Projektu**
9. Na základe schváleného rozpočtu Projektu suma pridelená spoluriešiteľovi na celú dobu riešenia predstavuje XXXXXX eur, pričom na obdobie:

rok 2019 predstavuje XXXX,XX eur,

rok 2020 predstavuje XXXX,XX eur,

rok 2021 predstavuje XXXX,XX eur,

rok 2022 predstavuje XXXX,XX eur,

rok xxxx predstavuje XXXX,XX eur.

1. Finančné prostriedky môžu byť poskytnuté najviac na obdobie jedného rozpočtového roka, v ktorom musia byť vyčerpané a spotrebované na určený účel, ak Záväzné podmienky hospodárenia s finančnými prostriedkami počas riešenia Projektu VV 2018 neurčujú inak.
2. Finančné prostriedky na obdobie príslušného rozpočtového roka môže hlavný riešiteľ poskytnúť iba v prípade riadneho plnenia podmienok tejto Zmluvy.
3. Financovanie Projektu sa uskutočňuje prevodom finančných prostriedkov na účet spoluriešiteľa. Finančné prostriedky hlavný riešiteľ poskytne spoluriešiteľovi na príslušný rozpočtový rok do 30 kalendárnych dní po poukázaní príslušnej finančnej časti podpory hlavnému riešiteľovi zo strany Agentúry.
4. V prípade, že Agentúra poukáže finančné prostriedky hlavnému riešiteľovi vo viacerých splátkach ročne, hlavný riešiteľ poskytne spoluriešiteľovi finančné prostriedky vo viacerých splátkach ročne.
5. V prípade zmeny plánovaného rozpočtu Projektu Agentúrou v rámci príslušného roku riešenia Projektu bude táto zmena predmetom osobitného dodatku k tejto Zmluve.
6. **Práva a povinnosti zmluvných strán**
7. Povinnosťou spoluriešiteľa je vykonávať práce na riešení Úlohy v zmysle Projektu a schváleného časového harmonogramu riešenia Úlohy.
8. Povinnosťou hlavného riešiteľa je poskytnúť spoluriešiteľovi finančné plnenie podľa ustanovení čl. III tejto Zmluvy.
9. Štatutárny orgán spoluriešiteľa sa zaväzuje vytvárať v rámci svojej pôsobnosti podmienky na riešenie, vykonávať kontrolu riešenia Úlohy a účelovosť používania pridelených finančných prostriedkov. Všetky finančné výdavky súvisiace s Úlohou je nevyhnutné doložiť riadnymi dokladmi v súlade so zákonom č. 431/2002 Z. z. o účtovníctve v znení neskorších predpisov.
10. Štatutárny orgán spoluriešiteľa je povinný zabezpečiť v rámci účtovníctva osobitné sledovanie čerpania účelových prostriedkov po celú dobu účinnosti a platnosti tejto Zmluvy.
11. Povinnosťou spoluriešiteľa je riadiť sa Záväznými podmienkami hospodárenia s finančnými prostriedkami počas riešenia projektu VV 2018 a ďalšími usmerneniami, ktoré sú zverejnené na webovom sídle Agentúry.
12. Spoluriešiteľ je povinný poskytovať hlavnému riešiteľovi Projektu všetky získané výsledky, finančnú správu a podklady potrebné pre vypracovanie výročných správ, záverečnej správy o riešení Úlohy a monitorovacích správ riadne a včas v stanovených termínoch.
13. Spoluriešiteľ je povinný efektívne a hospodárne používať pridelené účelové prostriedky na riešenie Úlohy v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
14. Spoluriešiteľ je povinný materiál, výrobky, práce a služby na riešenie Úlohy obstarávať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a riadiť sa ostatnými zákonmi platnými a účinnými pre rozpočtové a príspevkové organizácie.
15. Hlavný riešiteľ je oprávnený priebežne kontrolovať vecné plnenie Projektu a hospodárenie s finančnými prostriedkami po celú dobu účinnosti tejto Zmluvy.
16. Vlastníctvo majetku obstaraného alebo vytvoreného pri riešení Úlohy sa riadi ust. § 21 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 o organizácii činnosti vlády a organizácii ústrednej štátnej správy v znení neskorších predpisov.
17. Spoluriešiteľ je povinný vrátiť v stanovenej lehote na účet hlavného riešiteľa finančné prostriedky, ak hlavný riešiteľ alebo orgán, ktorý poskytuje finančné prostriedky na riešenie Projektu zistí, že prostriedky boli použité v rozpore s podmienkami stanovenými touto Zmluvou, v rozpore s rozpočtom Projektu, v rozpore so Záväznými podmienkami poskytovania finančných prostriedkov, v rozpore s usmerneniami hlavného riešiteľa alebo v rozpore so všeobecne záväznými právnymi predpismi.
18. V prípade, ak spoluriešiteľ nesplní niektorú zo svojich povinností vyplývajúcich z tejto Zmluvy, hlavný riešiteľ má právo odstúpiť od tejto Zmluvy.
19. V prípade, ak bude hlavnému riešiteľovi uložená Agentúrou pokuta z dôvodu nesplnenia si povinností zo strany spoluriešiteľa, spoluriešiteľ sa zaväzuje túto pokutu uhradiť na účet hlavného riešiteľa do 7 dní po doručení výzvy hlavným riešiteľom.
20. **Vlastníctvo výsledkov riešenia Úlohy**
21. Práva k výsledkom riešenia Projektu sa riadia ustanoveniami § 21 Zákona č. 172/2005 Z. z.
22. V otázkach ochrany duševného vlastníctva sa zmluvné strany riadia príslušnými predpismi tak, ako to vyplýva najmä z ustanovení zákona č. 185/2015 Z. z. Autorského zákona v znení neskorších predpisov a zákona č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov.
23. **Všeobecné ustanovenia**
24. Spoluriešiteľ nie je oprávnený prenášať práva a povinnosti určené v tejto Zmluve na tretiu osobu.
25. Zmluvné strany sú povinné navzájom sa bez zbytočného odkladu informovať o akýchkoľvek zásadných skutočnostiach, ktoré majú vplyv na riešenie Úlohy.
26. Všetky zverejnenia výsledkov Úlohy musia obsahovať poznámku s nasledovným znením: „Táto práca bola podporená Agentúrou na podporu výskumu a vývoja na základe Zmluvy č. APVV-18-XXXX“. V prípade zverejnenia v anglickom jazyku bude znenie „This work was supported by the Slovak Research and Development Agency under the contract No. APVV-18-XXXX“.
27. Spoluriešiteľ nie je bez súhlasu hlavného riešiteľa oprávnený zverejniť nijaké (ani čiastkové) výsledky riešenia Úlohy s výnimkou vedeckých publikácií v periodických časopisoch.

1. **Záverečné ustanovenia**
2. Táto Zmluva nadobúda platnosť dňom podpisu jej písomného vyhotovenia obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
3. Táto Zmluva je vyhotovená v piatich identických rovnopisoch, z ktorých 2 rovnopisy dostane hlavný riešiteľ, 2 rovnopisy spoluriešiteľ a 1 rovnopis APVV.
4. Zmluvné strany vyhlasujú, že si túto Zmluvu prečítali, porozumeli jej obsahu a zástupcovia zmluvných strán sú oprávnení k uzatvoreniu tejto Zmluvy a na znak súhlasu ju podpisujú.

Podpisy zmluvných strán:

V Bratislave, dňa ........................

za hlavného riešiteľa

---------------------------------------

**prof. Ing. Anton Gatial, DrSc.,**

dekan FCHPT

V ................................, dňa .......................

za spoluriešiteľa

---------------------------------------

**xxx. Aaaaa Bbbbb, xxx,**

funkcia

- čo je červeným písmom, zmeňte, doplňte, overte a potom zrušte červené písmo

- vyplnené zmluvy podpísané druhou stranou doneste do miestnosti č. 238, o podpis od pána dekana sa postaráme – č.d. 237, 238; jana.zavacka@stuba.sk, martin.grancay@stuba.sk

-kvôli zverejneniu nám zašlite aj elektronickú verziu zmluvy vo Worde